เดือนนี้(กค)มีเลือดออกตอนช่วงเป็นเมน(ประมาณวันที่13) เป็นประมาณ7วัน แต่ออกมาปานกลางๆ และสีเลือดเข้มปล่อยไปสักพักก็จาง เหมือนเลือดผสมน้ำ ไม่มีอาการปวดท้องเจ็บหน้าอกเหมือนที่เคย ต่อมาปลายเดือนก็มีเลือดออกมาอีก สีเข้มเหมือนเดิม ออกมาทุกวันไม่มากเกินผ้าอนามัยแผ่นเล็ก ทั้งหมดนี้ไม่มีอาการปวดท้อง ปวดหัวใดๆ ส่วนตัวเป็นคนนอนดึกและอ่านหนังสือเยอะ ควรทำอย่างไรดีคะ เป็นเกี่ยวกับฮอรโมนผิดปกติไหมคะ*ไม่เคยสอดใส่ค่ะ
สวัสดีค่ะ การมีเลือดออกทางช่องคลอดถี่กว่า 22 วัน อาจจะมีสาเหตุอื่นๆที่ไม่ใช่ประจำเดือน คือเป็นเลือดออกผิดปกติทางช่องคลอด สาเหตุเช่นการฉีกขาดของอวัยวะเพศภายนอก เนื้องอกที่ปากมดลูกหรือช่องคลอด การติดเชื้อที่ปากมดลูกหรือช่องคลอด อวัยวะภายในอุ้งเชิงกรานอักเสบ ฮอร์โมนจากรังไข่ไม่สมดุงเป็นต้นแนะนำการไปพบแพทย์เพื่อตรวจเพิ่มเติม หากมีเลือดออกผิดปกติที่ไม่ใช่ประจำเดือนค่ะ ในเบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เองเพราะยังไม่ทราบสาเหตุที่แน่ชัดว่าเกี่ยวกับฮอร์โมนหรือไม่ ไม่สวนล้างช่องคลอด